Oidhche Mhaith Leibh

Oidhche Mhaith Leibh (euskaraz Gabon zuei) Eskoziako agur abesti herrikoi bat da. Eskoziako gaeleraz.

Musikari eta abeslari ugarik eskoziar abesti herrikoi honen bertsioak moldatu izan dituzte: 1973an Alan Stivell bretainiarrak Chemins de Terre diskoan, 1974ean Benito Lertxundi euskaldunak Oro laño mee batek... diskoan entzun zazu izenburupean eta Bretainiaren aldeko Euskal Herriaren elkartasun modura...

Hitzak

Benito Lertxundiren bertsioko hitzak 
Entzun zazu adiskide
kantu hau dizut eskeintzen,
ene barne kolpatu hontan
zuretzat da oldozten.

Nigan dut zuen mezua
zuen zerutik bildua,
mendi beltzetan barrena
oihuz dijoan Breizh Atao.**

Saint Maloko itsasoan,
herri bat nuen hausnartzen,
haren kolkoan errotik nintzen,
zuertako bat sentitzen.

Eskuak elkarturikan
lotu ginen dantzetan,
elkarrekin landuko dugun
bide bat han hasi zan.

Breizh Atao (euskaraz Bretainia Betiko), berez lelo bat den arren, 1940ko hamarkadako Bretainiako alderdi politiko independentista eta ultraeskuindar baten izena ere izan zen.

Erreferentziak

Kanpo estekak 
 Alan Stivell musikariaren Oidhche Mhaith Leibh abestiaren bertsioa entzungai 
 Benito Lertxundi musikariaren Oidhche Mhaith Leibh abestiaren bertsioa entzungai 
 Oran taldearen Oidhche Mhaith Leibh abestiaren bertsioa entzungai 
 Alemaniar abesbatza baten Oidhche Mhaith Leibh abestiaren bertsioa entzungai 

Eskoziako gaelerazko abestiak